Diari Oficial de la Generalitat Valenciana


Sumari del DOGV 8500, del 06-03-2019 (2019/1873)

RESOLUCIÓ de 19 de febrer de 2019, de la Conselleria d'Hisenda i Model Econòmic, per la qual s'accepta la cessió, gratuïta, mitjançant mutació demanial, de l'immoble situat a l'avinguda Delfina Viudes, cantonada amb l'avinguda Rosa Mazón Valero, de Torrevieja, realitzada per l'ajuntament d'aquest municipi per a destinar-lo a punt de trobada familiar, centre d'acolliment de menors i residència per a persones amb diversitat funcional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1873


Data del document
:   19-02-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de febrer de 2019, de la Conselleria d'Hisenda i Model Econòmic, per la qual s'accepta la cessió, gratuïta, mitjançant mutació demanial, de l'immoble situat a l'avinguda Delfina Viudes, cantonada amb l'avinguda Rosa Mazón Valero, de Torrevieja, realitzada per l'ajuntament d'aquest municipi per a destinar-lo a punt de trobada familiar, centre d'acolliment de menors i residència per a persones amb diversitat funcional. [2019/1873]  
  
  
L'Ajuntament de Torrevieja en Acord de la Junta de Govern Local de 4 de gener de 2019 va acordar la cessió per mitjà de mutació demanial de l'immoble denominat Residència de Disminuïts Físics i Psíquics, situat a l'avinguda Delfina Viudes, cantonada amb l'avinguda Rosa Mazón Valero, de Torrevieja, per a ser destinat a punt de trobada familiar, centre d'acolliment de menors i residència per a persones amb diversitat funcional.  
A proposta de la Sotssecretaria de Vicepresidència i Conselleria d'Igualtat i Polítiques Inclusives, de 7 de febrer de 2019, es van iniciar els tràmits legals oportuns per a l'acceptació de les cessions.  
La cessió s'efectua segons el que es disposa en l'article 37 de la Llei 14/2003, de 10 d'abril, de patrimoni de la Generalitat, i en la seua disposició addicional onze, que regula la mutació demanial.  
Segons aquest article 37, «Les administracions territorials de la Comunitat Valenciana podran afectar béns i drets demanials a un ús o servei públic competència de la Generalitat i transmetre-li la seua titularitat quan resulten necessaris per al compliment dels seus fins. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'Administració transmetent, integrant-se en el seu patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1 que «La Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat», i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de l'esmentada Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'habitatge queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a qui correspon la seua administració, defensa i conservació.  
  
En conseqüència, d'acord amb els articles esmentats de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta, mitjançant mutació demanial, per un termini de 25 anys, realitzada per l'Ajuntament de Torrevieja de l'immoble denominat Residència de Disminuïts Físics i Psíquics, situat a l'avinguda Delfina Viudes, cantonada amb l'avinguda Rosa Mazón Valero, d'aquesta localitat, que limita: nord, vial del PGOU; sud, finca segregada de la registral 123808; est, avinguda Delfina Viudes, i oest, parcel·la equipament d'interés municipal registral 127905.  
Consta inscrita en el Registre de la Propietat de Torrevieja 2 en el tom 2558, llibre 1419, foli 198, finca 101597, inscripció 2a.  
Referència cadastral: 8829473JW2015O9021MZ.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament se subordina a les condicions següents:  
1. El termini de durada de la mutació demanial es computara des de la data de l'acta en què es formalitze el lliurament del bé.  
2. L'immoble haurà de destinar-se a punt de trobada familiar, centre d'acolliment de menors i residència per a persones amb diversitat funcional de conformitat amb la legislació reguladora de la matèria.  
3. L'immoble revertirà amb totes les seues pertinences i accessions a l'Ajuntament de Torrevieja, sense generar dret d'indemnització, en expirar el termini de la mutació demanial, i també si el bé no és destinat a l'ús per al qual se cedeix.  
4. Si és necessari condicionar l'immoble per a ser destinat a l'ús per al qual se cedeix, serà per compte de la Conselleria d'Igualtat i Polítiques Inclusives, que haurà de recaptar totes les llicències i autoritzacions necessàries.  
5. La Conselleria d'Igualtat i Polítiques Inclusives assumirà les despeses derivades del manteniment, conservació i reparació de l'immoble, tals com els subministraments d'aigua, llum, impost sobre els béns immobles i qualsevol altre derivat de l'ús exclusiu del local.  
6. La mutació demanial quedarà resolta per la concurrència d'alguna de les causes següents: incompliment de qualsevol de les condicions anteriors, mutu acord de les parts o impossibilitat sobrevinguda per a dur a bon terme les seues condicions.  
  
Tercer  
L'Ajuntament de Torrevieja es compromet a eliminar, a costa seua, qualsevol obstacle que puga impedir o dificultar l'execució del projecte previst per la Generalitat.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a qui correspondran les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Cinqué  
Notificar aquesta resolució a l'Ajuntament cedent i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la seua notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició en el termini d'un mes comptat a partir de l'endemà de la seua notificació, davant l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercir qualsevol altre que s'estime procedent.  
  
València, 19 de febrer de 2019.- El conseller d'Hisenda i Model Econòmic: Vicent Soler i Marco.